open-index/open-wikipedia-markdown huggingface dataset:
Narkotiki

**Narkotiki** (Russies: **Наркотики**, *dwelms*) is 'n musiekgroep wat deur twee Moskouse jongelinge, Evgeny Gorbunov (Евгений Горбунов) and Andrey Kasai (Андрей Касай), begin is en wat diskowysies speel en in hiphop-styl sing. Die huidige besetting bestaan uit Evgeny Gorbunov (Евгений Горбунов) op kitaar en stem, Andrey Kasai (Андрей Касай) op stem, Роман Кутнов op programmering, en Сергей Ледовский op tromme. Hul lirieke is met hoë vlakke van geluk en humor gevul.

Gorbunov en Kasai was reeds vir 'n lang tyd vriende en het gereeld saam musiek gemaak voordat hulle besluit het om van hul tuisdorp, Khabarovsk, na Moskou te gaan waar hulle hul rock-styl vir 'n mengsel van elektropop, rock en hiphop verruil het en uiteindelik die naam Наркотики (Narkotiki) vir hul groep aangeneem het. Tot en met April 2009 het die groep egter geen amptelike LP's uitgereik nie, en slegs 'n paar snitte was beskikbaar vir gratis aflaai vanaf die internet. Ten spyte daarvan het hulle 'n groot aanhangersbasis in 'n paar jaar opgebou, veral danksy hul regstreekse optredes. In April 2009 is die groep se debuutalbum, *Планета Любовь* (Afrikaans: *Planeet Liefde*) vrygestel.

## Diskografie 
### Albums 
* *Планета Любовь* (2009)

### EP's 
* *Narkotiki 2.0* (2007)
* *Besplatno* (2008)
* *Black EP* (2009)

## Verwysings 
## Eksterne skakels 
* Amptelike webwerf 
* MySpace-profiel 
* Livejournal-joernaal  

### Musiekvideo's 
* "Puma" op YouTube
Logh

**Logh** is 'n postrockmusiekgroep wat in 1998 in Lund, Swede onder die naam **log** tot stand gekom het. Met vier lede en onder die nuwe naam, Logh, is hul eerste LP, *Every Time A Bell Rings An Angel Gets His Wings*, in 2002 deur Bad Taste Records uitgereik en het dit elemente van indierock en shoegaze met fluisteragtige stem en introspektiewe lirieke gekombineer. Die album is deur twee lateres, *The Ragings Sun* (2003) en *A Sunset Panorama* (2005), gevolg, met lo-fi shoegaze-elemente, lig geborstelde snare, subtiele kitaartokkels, en dronende baslyne. Laasgenoemde album is in een enkele dag opgeneem.

Tussen die uitgawe van die tweede en derde albums het Kristofer Romstrom (op tromme) die groep verlaat en is hy uiteindelik deur Marco Hildén (tromme), Mattias Jeppsson (kitaar) en Karl Arvidson (sintetiseerder) vervang.

In 2007 het die album *North* verskyn. Die groep se sombere en vreesaanjaende klank op beide *Every Time a Bell Rings* en *The Raging Sun* het na die daaropvolgende twee albums, *A Sunset Panorama* en *North*, tot iets toenemend meer melodieus en optimisties ontwikkel.

## Diskografie 
### Albums 
* *Every Time A Bell Rings An Angel Gets His Wings* (2002, Bad Taste)
* *The Raging Sun* (2003, Bad Taste)
* *A Sunset Panorama* (2006, Bad Taste)
* *North* (2007, Bad Taste)

### EPs 
* *The Contractor And The Assassin* (2003, Bad Taste)
* *Death to My Hometown* (2009, Bad Taste)

### CD-enkelspelers 
* *Ghosts* (2003, Bad Taste)
* *The Bones Of Generations* (2004, Bad Taste)
* *An Alliance Of Hearts* (2004, Bad Taste)
* *Lights From Sovereign States* (2007, It's A Trap!)
* *The Raging Sun* (2007, Trust No One Recordings)

## Eksterne skakels 
* Amptelike webwerf 
* MySpace-profiel 
* Profiel op uitgewerswebwerf  
* Onderhoud op ''Wenn's rockt''-TV
Scuderia Ferrari

duimnael|regs|200px|Logo van Scuderia Ferrari
**Scuderia Ferrari**  is die naam vir die Gestione Sportiva, die afdeling van die Ferrari motormaatskappy wat by motorsport betrokke is. Die renspan het in verskeie klasse van motorsport deelgeneem sedert sy stigting in 1929. Die span neem tans slegs in Formule Een onder die naam "Scuderia Ferrari" deel. Die Scuderia en Ferrari Corse Clienti hanteer ook die wedrenaktiwiteite van talle Ferrarikliënte en privaatspanne in ander kategorieë van motorsport.

Scuderia Ferrari is statisties die mees suksesvolle F1-span in die geskiedenis, met 'n rekord van 15 bestuurderskampioenskappe en 16 vervaardigerskampioenskappe gewen. Deur sedert 1948 deel te neem is dit ook die oudste oorlewende span. Ferrari is ook een van die mees gewilde spanne in motorsport met 'n groot aantal ondersteuners, bekend as *tifosi*. 

Ferrari was vele kere die Formule Een- vervaardigerskampioen. Die span se bestuurders is tans Lewis Hamilton en Charles Leclerc, en hul toetsbestuurders is Antonio Giovinazzi en Callum Ilott. Michael Schumacher was voorheen ook 'n tegniese adviseur vir die span en was aangewese as 'n tydelike bestuurder terwyl Felipe Massa herstel het van 'n besering, maar Schumacher het later geweier om te bestuur as gevolg van bekommernis met betrekking tot 'n nekbesering wat hy tydens 'n motorfietsongeluk opgedoen het. Ferrari het 'n plek aan Giancarlo Fisichella gegee na sy goeie vertoning in die 2009 Belgiese Grand Prix. Hy sou die laaste vyf renne van die seisoen vir Ferrari jaag.
duimnael|260px|links|Alfa Romeo 8C 2900 Scuderia Ferrari
## Hoofkantoor 
Die Scuderia Ferrarispan is gebaseer in Maranello, Italië, reg oorkant Ferrari se motorfabriek. Die span besit en bedryf 'n toetsbaan op dieselfde plek (), die Fioranobaan, gebou in 1972, wat vir ren- en padmotortoetse gebruik word.

## Renuitslae 
[duimnael|360px|regs|Sebastian Vettel bestuur die Ferrari SF70H tydens die [2017 Maleisiese Grand Prix|Maleisiese Grand Prix in 2017. Hy het vierde geëindig in die wedren.]]

### 2000 – 2009 
### 2010 – 2019 
### 2020 – hede 
*  Halwe punte is in België toegeken in 2021 omrede daar minder as 75% van die wedren afgelê is weens hewige reën.
* **†** Jaer kon nie die ren voltooi nie, maar is geklassifiseer omrede hy meer as 90% van die wedrenafstand afgelê het. 
* ***** Seisoen nog aan die gang

## Eksterne skakels 
* Ferrari se webwerf
Droompop

**Droompop** is 'n tipe alternatiewe rock wat gedurende die middel 1980's in Brittanje begin vorm het toe groepe soos Cocteau Twins (*Treasure*), The Chameleons, The Passions, Arab Strap, Dif Juz, Lowlife en A.R. Kane (aan wie hierdie term toegeskryf word) begin het om postpunk- en eteriese eksperimente met bittersoet popmelodieë saam tevoeg om sensuele, sonies ambisieuse klankskappe te vorm.

Die essensie van die musiek is 'n fokus op eteriese teksture en buie, eerder as op voortstuwende rock-riwwe. Asemerige, hoë-register vroulike stemme of byna gefluisterde manlike stemme is gewoonlik die sangstyl; lirieke is normaalweg introspektief en eksistensieel van aard. Albumomslagte neig om uit waserige pastelbeelde en/of rou minimalistiese ontwerpe te bestaan. Die bekendse platemaatskappy wat met die droompopgenre geïdentifiseer word, is 4AD, alhoewel ander uitgewers soos Creation, Projekt, Fontana, Bedazzled, Vernon Yard en Slumberland ook noemenswaardige vrystellings in hierdie genre uitgereik het.

## Eksterne skakels 
* Allmusic-inskrywing oor droompop
2009-Drienasiesreeks

Die **2009-Drienasiesreeks** was die 14de keer wat die rugbytoernooi tussen Australië, Nieu-Seeland en Suid-Afrika plaasgevind het. Dit is vanaf 18 Julie tot 19 September oor nege wedstryde beslis met elke span wat ses wedstryde gespeel het. Suid-Afrika het die toernooi vir die derde keer gewen. Buitendien het hulle sowel die Mandela Uitdaagplaat as die Vryheidsbeker gewen, terwyl Nieu-Seeland met die Bledisloebeker weggestap het. Morné Steyn van Suid-Afrika het die meeste punte (met die stewel) aangeteken. Matt Giteau van Australië het die meeste drieë gedruk.

Die toernooi is deur SANZAR georganiseer, ’n konsortium wat uit die drie lande se rugbyfederasies bestaan. Sedert 2012 is dit na die Rugbykampioenskapreeks verander toe ook Argentinië tot die toernooi toegetree het.

## Formaat 
Die formaat vir die 2009-toernooi was soortgelyk aan dié van die vorige jare. Elke span het drie keer tuis gespeel, en drie keer weg, met ’n totaal van ses wedstryde elk, en nege in totaal. Met ’n wen het ’n span vier punte verdien, gelykop twee ligapunte, en ’n verloor met agt of meer punte nul ligapunte. ’n Bonuspunt kon verdien word op een van twee maniere: deur ten minste vier drieë in ’n wedstryd te druk, of deur met sewe punte of minder te verloor. Die toernooi se wenner was die span met die meeste ligapunte aan die einde van die toernooi.

## Telkaart 
## Wedstryddatums 
### Week 1 
### Week 2 
### Week 3 
### Week 4 
### Week 5 
### Week 6 
### Week 7 
### Week 8 
### Week 9 

## Statistiek 
### Meeste punte en drieë 
| Meeste drieë gedruk:

|}

## Sien ook 
## Verwysings 
## Eksterne skakels 
*  2009-Drienasiesreeks op ESPNscrum
Sioux Falls

**Sioux Falls** (uitgespreek /ˌsuː ˈfɔːlz/) is die grootse stad in die Amerikaanse deelstaat van Suid-Dakota. Die stad het 'n bevolking van 123&nbsp;975 in 2000 gehad.

## Geografie 
Sioux Falls lê in die suid-ooste van Suid-Dakota.
Meyer Bosman

**Meyer Bosman** (gebore in Bethlehem, 19 April 1985) is 'n Springbokrugbyspeler wat vir die Natal Haaie in die Curriebeker en die Sharks in Superrugby speel.

## Eksterne skakels 
* 
*itsrugby.co.uk
*Sharks profiel 
*Cheetahs profiel
Behati Prinsloo

duimnael|250px|Behati Prinsloo
**Behati Prinsloo** (gebore 16 Mei 1989 in Grootfontein, Namibië) is 'n Namibiese foto- en loopplankmodel. Sy is veral bekend vir haar werk as model vir Victoria's Secret se subhandelsmerk Pink. Sy is getroud met die Amerikaanse musikant en akteur Adam Levine.

## Biografie 
Sy is op die ouderdom 16 deur 'n fotograaf in 'n supermark in Kaapstad ontdek. Die fotograaf stel aan haar voor om die Storm-modelbestuuragentskap te besoek. 'n Week later het sy die agentskap besoek en foto's is van haar geneem. Sarah Doukas het haar later na Londen geneem vir modelwerk.

Haar foto's word op die voorblad van Italië se *Muse* tydskrif en die Britse *Telegraph Magazine* gepubliseer. Sy was meer onlangs op die voorblad van die Russiese *Vogue* in Februarie 2007, en die *American Velvet* tydskrif in Junie 2007. Sy word as fotomodel gebruik in advertensieveldtogte deur Adore, Aquascutum, Chanel, H&M, Hugo Boss, Kurt Geiger, Marc by Marc Jacobs, Max Studio, en Nina Ricci. Sy het aan modevertonings vir Prada, Paul Smith, Vera Wang, Marc Jacobs, Proenza Schouler, Versace, Chanel, Missoni en DKNY deelgeneem.

Behati Prinsloo is aangewys as 31ste op die *Top 50 Models Women*-ranglys en 14de op *The Top Sexiest Models*-ranglys deur models.com.

## Filmografie 
* 2012: *Hawaii Five-0*
* 2015: *Taylor Swift: The 1989 World Tour Live*

## Verwysings 
## Eksterne skakels 
* Behati Prinsloo se profiel op New York Magazine
* Behati Prinsloo nie-amptelike webwerf
* Foto's van Behati Prinsloo op Style.com
*
Saginaw

**Saginaw** is 'n stad in die Amerikaanse deelstaat van Michigan, en het 'n bevolking van 51&nbsp;508 in 2010. 

## Geografie 
Saginaw is geleë in die ooste van Michigan, aan die oewer van die Saginawrivier. 

## Demografie 
In 2000 het die stad 'n bevolking van 569 891 gehad: 47,02% wit, 43,26% swart of Afro-Amerikaans, 0,49% Amerikaanse inboorlinge, 0,33% Asiaties, 0,02% Pasifiese eilanders, 5,86% van ander rasse en 3,03% van twee of meer rasse. Spaans-Amerikaners of Latyns-Amerikaners van enige ras het 11,75% van die bevolking uitgemaak.
Federale staatsvorm van Indië

**Indië** is 'n federasie wat onderverdeel is in 28 deelstate, 6 uniegebiede en 1 nasionale hoofstadgebied (Delhi). Alle deelstate en uniegebiede is weer onderverdeel in distrikte.

## Tale van Indië 
duimnael|Indiese deelstate volgens mees verspreide tale
Hindi is volgens die grondwet van 1950 die ‘voorkeur’ amptelike taal van Indië. Hierdie taal word deur die federale owerheid gebruik. Ook word Hindi gebruik as kommunikasietaal tussen die federale owerheid en die deelstate waar Hindi as amptelike taal erken word. Engels word deur die federale owerheid ook as amptelik taal erken en gebruik as kommunikasietaal met die ander deelstate waar Hindi nie erken word nie.

Volgens die grondwet van 1950 sou Engels as amptelike taal erken word tot en met 1965, waarna die taal sy amptelike status sou verloor ten gunste van Hindi. Maar dit het nie gebeur nie. Veral in die sakelewe, maar ook by regeringsinstansies geniet Engels vandag hoë prioriteit. Naas Hindi en Engels geniet nog 21 ander tale amptelike erkenning.

## Deelstate en uniegebiede van Indië 
## Tabel 
In die onderstaande tabel word die uniegebiede kursief aangedui.

## Sien ook 
* Pleknaamsveranderinge in Indië

## Verdere leesstof 
*  

## Eksterne skakels 
*  *States of India* – Amptelike regeringswebwerf van Indië
Memphis Internasionale Lughawe

**Memphis Internasionale Lughawe** (IATA-kode: **MEM**, ICAO: **KMEM**) is 'n groot siviele-militêre lughawe geleë 11 km suidoos van die middestad van Memphis, die grootste stad in die Amerikaanse deelstaat Tennessee. Dit is die primêre internasionale lughawe wat Memphis bedien. Dit beslaan 1 600 hektaar en beskik oor vier aanloopbane.

Dit is die tuiste van die FedEx Express globale spilpunt, dikwels na verwys as die **FedEx Superhub** of eenvoudig die **Superhub**, wat baie van die firma se pakkette verwerk. Direkte FedEx-bestemmings vanaf Memphis sluit stede regoor die kontinentale Verenigde State, Kanada, Europa, die Midde-Ooste, Asië en Suid-Amerika in.

Van 1993 tot 2009 was Memphis Internasionaal die wêreld se besigste lughawe vir vragbedrywighede. Dit het in 2010 tot die tweede plek gedaal, net agter Hongkong. Dit is steeds die besigste vraglughawe in die Verenigde State en die Westelike Halfrond. Dit het in 2020 as gevolg van die toename in e-handel wat deels deur die COVID-19-pandemie veroorsaak is, kortliks verander.

Die lughawe hanteer gemiddeld meer as 80 passasiersvlugte per dag. Die 164ste Lugbrugvleuel van die Tennessee Nasionale Lugwag is gebaseer by die mede-geplaasde Memphis Nasionale Lugwagbasis, en bedryf C-17 Globemaster III vragvliegtuie.

## Fasiliteite 
### Terminaal en gange 
Memphis Internasionale Lughawe het tans drie terminale (A, B, C) met 'n enkele gang. Gang B is die enigste huidige aktiewe gang met 23 algemene hekke en 2 internasionale hekke. Memphis het ook Gang A wat in 2025 gesloop word. Gang C is tans vir die publiek gesluit.  Alle nie-vooraf goedgekeurde internasionale vlugte word op die suidwestelike been van Gang B verwerk.

### Landvervoer 
Memphis Lughawe se passasiersterminaal kan vanaf Interstate 240 by afrit 23B via Plough Blvd en Jim McGehee Pkwy bereik word. Dit kan ook via Winchesterweg bereik word.

Die Landvervoersentrum, wat in Maart 2013 voltooi is, huisves die lughawe se ekonomiese parkering, asook parkering vir alle motorhuurmaatskappye. Dit is sewe verdiepings hoog en beskik oor 4 500 ekonomiese parkeerplekke en 1 200 parkeerplekke vir huurmotors.

## Statistiek 
### Topbestemmings 
### Lugdiensmarkaandeel 
## Verwysings 
## Eksterne skakels 
* 
----
* *Flymemphis.com: Strategic Overview 2020–2024*
Naïve

"Naïve" is 'n snit deur die Engelse indierockgroep The Kooks wat op hul debuutalbum, Inside In/Insite Out, verskyn het. Dit is op 27 Maart 2006 as die vierde enkelsnit van daardie album op die enkelspeler *Naïve* vrygestel en het die #5-posisie op die VK-Enkelsnittrefferlys behaal. "Naïve" was die bes verkoopte enkelspeler van The Kooks se loopbaan, asook die VK se negentiende bes verkoopte enkelspeler in 2006. Die snit het ook goed in Nieu-Seeland gevaar en het daar die vyftiende plek op die gekombineerde verkope-/lugtyd-RIANZ-trefferlys behaal. Die snit het in die VSA ook die trefferlyste behaal, met 'n #22 op die Billboard Modern Rock Tracks-trefferlys. Lily Allen het 'n cover van "Naïve" vir MNMNA Live Session op die Jo Whiley Show opgevoer. Allen se weergawe is op die klankbane van die rolprente *Angus, Thongs and Perfect Snogging* en *17 Again* ingesluit. Die snit is ook deur die voormalige Suga Babes-sangeres Muta Buena as 'n B-kant vir haar debuutenkelspeler "Real Girl" gecover.

"Naïve" het in die tweede plek, ná Klaxons se "Atlantis to Interzone", in MTV2 se Enkelsnit van 2006-lys beland.

"Naïve" is deur Luke Pritchard geskryf toe hy sestien jaar oud was.

## Verwysings
Matthew Perry

**Matthew Perry** (19 Augustus 1969 - 28 Oktober 2023) was 'n Amerikaanse akteur, vervaardiger, en skrywer. Hy was bekend vir sy rolle in die rolprente *Fools Rush In* (1997) en *The Whole Nine Yards* (2000), en in die televisiereekse *Friends* (1994) en *Studio 60 on the Sunset Strip* (2006).

Hy het die rol van Chandler Bing op die NBC-sitkom *Friends* vir tien jaar tussen 1994 en 2004 vertolk en het 'n Primetime Emmy-toekenningsnominasie in 2002 vir daardie rol ontvang. Hy is vir 'n Golden Globe-toekenning vir sy rol in *The Ron Clark Story* genomineer.

## Lewensloop 
Perry is in die Verenigde State gebore, maar het in Ottawa, Kanada, grootgeword. Hy was die seun van die akteur John Bennett Perry en Suzanne Marie Langford. Sy ouers het geskei toe Perry ongeveer 'n jaar oud was. Sy ma was 'n woordvoerder van die Kanadese premier Pierre Trudeau en Perry was 'n klasmaat van sy seun en latere premier, Justin Trudeau.

Perry moes kies tussen 'n loopbaan as akteur of as 'n professionele tennisspeler. Hy het 'n besonderse talent vir tennis gehad, maar het besluit om die akteursberoep te betree. Perry het tien jaar lank Chandler Bing in die televisiereeks *Friends* gespeel. Hy het gassterrolle in die *Ally McBeal* en *The West Wing*-reekse gespeel. Hy het ook stemwerk gedoen in die geanimeerde reeks, *The Simpsons*, en speel hoofrolle in Hollywood-films soos *Fools Rush In*, *The Whole Nine Yards* en *17 Again*.

Perry het geworstel met alkohol- en dwelmverslawing, wat hy in sy outobiografie, *Friends, Lovers and the Big Terrible Thing in 2022*, aangehaal het. Hy het 'n deel van sy regtermiddelvinger gemis weens 'n ongeluk met 'n deur. In 2018 het hy 'n operasie ondergaan vir die perforasie van sy spysverteringskanaal en was hy twee weke in 'n koma.

Perry is op 28 Oktober 2023 op 54-jarige ouderdom in die Jacuzzi van sy huis in Los Angeles dood aangetref.

## Filmografie 
### Rolprente 
* 1997: *Fools Rush In*
* 1998: *Almost Heroes*
* 1999: *Three to Tango*
* 2000: *The Whole Nine Yards*
* 2002: *Serving Sara*
* 2004: *The Whole Ten Yards*
* 2007: *Numb*
* 2008: *Birds of America*
* 2009: *17 Again*

### Televisiereekse 
* 1987: *Boys Will be Boys*
* 1990: *Sydney*
* 1993: *Home Free*
* 1994: *Friends*
* 2006: *Studio 60 on the Sunset Strip*
* 2010: *Celebrity Liar*
* 2011: *Mr. Sunshine*
* 2012: *Go On*
* 2015: *The Odd Couple*

### Televisierolprente 
* 1987: *Morning Maggie*
* 1994: *L.A.X. 2194*
* 1995: *A Day with*
* 1997: ''Oops! The World's Funniest Outtakes 5*
* 2000: *Hollywood Salutes Bruce Willis: An American Cinematheque Tribute*
* 2003: *Glam Slam: WTA Fashion Show*
* 2006: *The Ron Clark Story*
* 2007: *Out of Control: 10 Celebrity Rehabs Exposed*
* 2008: *The End of Steve*
* 2010: *An Extras Night In''

### Video's 
* 1995: *Microsoft Windows 95 Video Guide*
* 2005: *Friends Final Thoughts*
* 2005: *Friends Gag Reel: Season 9*
* 2009: *Going Back to 17*
* 2009: *Zac Goes Back*

## Eksterne skakels 
* 
* 

## Verwysings
Hendrik die Jong Koning

**Hendrik**, bekend as **die Jong Koning** (28 Februarie 1155 – 11 Junie 1183), was die tweede van vyf seuns van Hendrik II van Engeland en Eleonore van Akwitanië.

## Kroning 
Hendrik se oudste broer, Willem, is jonk dood en Hendrik is in 1170 as mede-koning van sy pa gekroon. Omdat hy nooit koning in eie reg was nie, is hy bekend as "Hendrik die Jong Koning" en nie as Hendrik III nie. In teorie sou Hendrik die Engelse troon van sy pa geërf het, sy broer Richard sy ma se besittings, sy broer Godfried Bretagne en sy broer Jan sou Lord van Ierland geword het. Hendrik II het egter sy erflating voortdurend verander en dit het gelei tot jaloesie en aggressie onder sy seuns.

## Opstand 
In 1173 het Hendrik II se seuns teen hom in opstand gekom om die grond te probeer bekom wat aan hulle belowe is. Hulle is ondersteun deur Frankryk en hulle ma, Eleonore van Akwitanië, vir wie Hendrik daarna vir 15 jaar onder huisarres laat plaas het. Nadat die jong Hendrik in 1183 dood is ná ’n opstand teen sy pa, het sy broer Godfried in 1186 gesterf. Sy broer Richard het sy pa op 4 Julie 1189 verslaan. Ná die verraad van Hendrik II se gunsteling-seun, Jan, het Hendrik die stryd gewonne gegee. Hy is op 7 Julie in die Kasteel van Chinon dood en is deur sy seun Richard opgevolg.

## Huwelik 
Hendrik het in 1160 getrou met Margaretha (1158–1197), oudste dogter van Lodewyk VII van Frankryk, maar hulle het nie kinders gehad nie.

## Verwysings 
: *Hierdie artikel is merendeels vertaal vanaf die Nederlandse Wikipedia-artikel :nl:Hendrik II van Maine*
Hendrik II van Engeland

'*Hendrik II *Curtmantle'''* (5 Maart 1133 – 6 Julie 1189) was van 1154 tot met sy dood koning van Engeland. Hy was die seun van Godfried Plantagenêt, die Graaf van Anjou, en Matilda van Engeland, dogter van Hendrik I van Engeland. Hy het sy bynaam te danke aan die praktiese kort mantels wat hy gewoonlik gedra het.

Hendrik was die eerste koning van die Huis van Plantagenêt. Dié naam het egter eers later in gebruik gekom. *Planta genesta* is die Latynse naam vir die brem-plant. Dit was die bynaam van Hendrik se pa, Godfried V van Anjou, wat glo die gewoonte gehad het om ’n bremtakkie op sy hoed te dra.

## Huwelik en kinders 
In 1150 het Hendrik die Hertog van Normandië geword en in 1151 die Graaf van Anjou. Deur sy huwelik in 1152 met Eleonore van Akwitanië, wie se huwelik met die Franse koning Lodewyk VII kort tevore nietig verklaar is, het hy in 1152 ook die hele Suidwes-Frankryk bygekry. Sy en Eleanor se verhouding was baie stormagtig en het eindelik doodgeloop.

In 1153 het Hendrik in Engeland sy aanspraak op die troon uitgeoefen. Op 19 Desember 1154 is hy tot koning gekroon as opvolger van koning Stefanus. Hy het ’n einde gemaak aan die burgeroorlog bekend as Die Anargie wat onder Stefanus ontstaan het.

Hendrik en Eleanor het agt kinders gehad: Willem, Hendrik, Richard, Godfried, Matilda, Leonora, Johanna en Jan.

Willem is jonk dood en Hendrik is daarna as mede-koning gekroon. Omdat hy nooit koning in eie reg was nie, is hy bekend as "Hendrik die Jong Koning" en nie as Hendrik III nie. In teorie sou Hendrik die Engelse troon van sy pa geërf het, Richard sy ma se besittings, Godfried Bretagne en Jan sou Lord van Ierland geword het. Hendrik het egter sy erflating voortdurend verander en dit het gelei tot jaloesie en aggressie onder sy seuns.

## Opstand 
In 1173 het sy seuns teen hom in opstand gekom om die grond te probeer bekom wat aan hulle belowe is. Hulle is ondersteun deur Frankryk en hulle ma, Eleanor, vir wie Hendrik daarna vir 15 jaar onder huisarres laat plaas het. Nadat Hendrik in 1183 dood is ná ’n opstand teen sy pa, het sy vierde seun, Godfried, in 1186 gesterf. Sy derde seun, Richard, het Hendrik op 4 Julie 1189 verslaan. Ná die verraad van sy gunsteling-seun, Jan, het Hendrik die stryd gewonne gegee. Hy is op 7 Julie in die Kasteel van Chinon dood en is deur sy seun Richard opgevolg.

## Verwysings 
: *Hierdie artikel is merendeels vertaal vanaf die Nederlandse Wikipedia-artikel :nl:Hendrik II van Engeland''
Lech Wałęsa

**Lech Wałęsa** [ˈlɛx vaˈwɛ̃sa] (* 29 September 1943 in die dorp Popowo naby Lipno (Koejawië-Pommere, Pole) is 'n Poolse politikus, vakbondleier en Nobelpryswenner vir Vrede. 

Wałęsa het 'n beroepsopleiding as elektrisiën gevolg en het in 1980 'n prominente rol tydens die stakings in Gdansk (Pools: *Gdańsk*) gespeel. Hy was een van die medestigters en tussen 1980 en 1990 ook die voorsitter van die onafhanklike Poolse vakbond *Solidarność* ("Solidariteit"). Ná die afkondiging van krygswet deur die kommunistiese Poolse bewind in 1981 is Wałęsa as een van die Kommunistiese Party se felste teenstanders onder huisarres geplaas, maar in 1982 weer vrygelaat.

As een van die leidende figure gedurende die periode van politieke omwenteling in Pole het Wałęsa ná sy verkiesing tot die amp van Staatspresident die politieke en ekonomiese transformasie van 'n sosialistiese stelsel tot 'n demokratiese vryemarkstelsel (die sogenaamde Derde Poolse Republiek) georganiseer. In 1998 is Wałęsa as voorsitter van die Christen-Demokratiese Party van Pole verkies, en in 1983 is die Nobelprys vir Vrede aan hom toegeken.

## Verwysings 
## Eksterne skakels
Lepel

duimnael|regs|250px|'n Roesvaste staallepel.

'n **Lepel** is 'n gereedskap wat uit 'n hol bak, ovaal of rond, aan die punt van 'n handvatsel bestaan. Lepels word meestal vir bediening gebruik, alhoewel dit ook vir sommige disse as eetgerei gepas is. Lepels word ook by die disbeplanning gebruik wanneer daar gemeet, gemeng en geroer word. Lepels word van metaal (soos silwer), hout of plastiek gemaak.

## Sien ook 
* Aartappelresies, speletjie wat met aartappels en lepels gespeel word.
* Eetgerei (Westers), wat ook lepels insluit.

## Eksterne skakels 
*
Jona

[duimnael|250px|Jona deur [Gustave Doré]]
Die **boek Jona** sorteer in die Christelike Bybel onder die klein profete. Dit bestaan uit vier kort hoofstukke.

Hoewel daar tot onlangs aanvaar is dat die boek 'n geskiedkundige verhaal is oor die profeet Jona (sy naam beteken *"Duif"* in Hebreeus), word dit vandag algemeen aanvaar dat die boek eerder tot die genre van 'n gelykenis, kortverhaal of parodie op die profete-amp in Israel gelees moet word.

Die boek handel oor die profeet Jona, seun van Amitai, wat wegvlug voor God, nadat God hom geroep het om sy oordeel oor die groot stad Nineve aan te kondig. Binne 'n driedimensionele wêreld vlug Jona nie net in die teenoorgestelde rigting van Nineve nie, hy vlug af na die stad Joppe en af na die binnekant van 'n skip in die hawe. As God in die hemel woon, is dit menslik die verste punt om van God af weg te kom. Ironies genoeg laat God 'n groot storm oor die see losbars, sodat die matrose op die skip oppad Tarsus toe genoop is om Jona oorboord te gooi. (Intussen bekeer hulle hul tot God.) Jona bevind hom binne die pens van 'n vis, die voertuig wat Jona letterlik tot by die deur van die doderyk bring. Dit is terwyl hy in hierdie penarie is, letterlik die verste van God af, dat hy tot God bid en Hom in die vis se maag ontmoet. Jona staan uit tussen die ander profete van Israel, wat elke keer kla of verskoning maak as God hulle roep, maar uiteindelik sy wil uitvoer.

Wanneer Jona uiteindelik op land uitgespoeg word, neem hy die pad Nineve toe om God se oordeel aan te kondig. Sy poging spreek egter van halfhartigheid. Waar profete soos Moses, Samuel en Jesaja die koning self ingelig het van God se oordeel, stap Jona slegs in die stad in en kondig sy oordeel aan. Verbasend genoeg reageer die koning van Nineve op 'n onverwagse manier. Hy gaan sit in sak en as en proklameer dat mens en dier ook moet rou en hulle voor God moet verootmoedig.

Jona is glad nie beïndruk nie en interpreteer God se genade as boosheid. Terwyl profete wat dikwels onsuksesvol was, smeek dat God hulle sal laat sterf, gaan kla Jona onder 'n plant wat die Here gestuur het. Eerder as Elia se braambos, sit Jona onder die wonderplant. Hy ervaar luuksheid, maar bly mor. Daarop stuur God 'n wurmpie om Jona 'n les te leer. Dit lyk egter nie of Jona sy les leer nie. Hy bly mor. Uiteindelik lyk dit of God hom gaan laat vergaan, terwyl almal om hom gered word.

## Eksterne skakels 
* 
*
Gimnasium

duimnael|regs|300px|'n Skool se gimnasium.

'n **Gimnasium** is 'n plek waar liggaamsoefeninge en -opvoeding plaasvind. Daarnaas word die woord in Europa ook gebruik om te verwys na instellings wat sekondêre opleiding bied ("hoërskole" in Afrikaans). 'n Aantal Suid-Afrikaanse hoërskole dra ook hierdie naam.

## Toerusting 
Standaardtoerusting wat in 'n gimnasium gevind kan word sluit in:

* een of meer klimraamwerke teen die muur
* monteer hakies vir balansbalk en klimtoue
* 'n Sweedse bank, perd, bok trampolien en matte, hoepels, balle en springtoue
* Die meeste gimnasiums het ook 'n klankstelsel vir ritmiese gimnastiek

As die gimnasium groot genoeg is, is daar dikwels lyne op die vloer (in verskillende kleure) geplot vir sportsoorte soos vlugbal, handbal, ens.

## Verwysings
Lys van seë op die Maan

[duimnael|regs|240px|Die [maan se nabykant met die mees opvallende seë en kraters aangedui]]

Hierdie lys is 'n opgawe van die *maria* en een *oceanus*, benewens die kenmerke wat bekend staan onder die name *lacus*, *palus* of *sinus*. Die moderne stelsel vir benaming van die sigbare kenmerke van die maanoppervlak is in 1651 deur Giovanni Riccioli in sy *Almagestum novum* voorgestel.

## *Maria* en *Oceanus* 
'n Streek aan die verkant van die Maan is vir 'n wyle aangesien as 'n see en is dan die *Mare Desiderii* (See van Verlange) genoem, maar dit word nie meer erken nie. Ander voormalige maanseë sluit in:

* Mare Parvum ("Kleinsee"), onmiddellik oos van Inghirami
* Mare Incognitum ("Onbekende See")
* Mare Novum ("Nuwe See"), noordoos van Plutarchus
* Mare Struve ("Struve se See"), naby Messala

## *Lacus* 
'n Aanverwante stel kenmerke is die mere (enkelvoud *lacus*, Latyn vir "meer"), wat bestaan uit kleiner basaltvlaktes van soortgelyke oorsprong as die seë:

## *Sinus* en *Paludes* 
Nog 'n verwante stel kenmerke is die baaie (enkelvoud *sinus*, Latyns vir "baai") en *paludes* (enkelvoud *palus*, Latyn vir "kuil"):

Sekere bronne vermeld ook 'n *Palus Nebularum* ("Kuil van Newels") by ligging 38.0° N, 1.0° O, wat egter nie deur die IAU erken word nie.

## Kyk ook 
* Selenografie

## Verwysings 
## Bronne 
* L. E. Andersson en Ewen A. Whitaker, *NASA Catalogue of Lunar Nomenclature*, NASA RP-1097, 1982, geen ISBN.
* Ben Bussey en Paul Spudis, *The Clementine Atlas of the Moon*, Cambridge University Press, 2004, .
* Antonín Rükl, *Atlas of the Moon*, Kalmbach Books, 1990, .
* Ewen A. Whitaker, *Mapping and Naming the Moon*, Cambridge University Press, 1999, .

## Eksterne skakels 
* NASA lunar Atlas 
* Digital Lunar Orbiter Photographic Atlas of the Moon
* USGS: Moon nomenclature
* USGS: Moon Nomenclature: Mare
* USGS: Moon Nomenclature: Oceanus
* USGS: Moon Nomenclature: Lacus
* USGS: Moon Nomenclature: Palus
* USGS: Moon Nomenclature: Sinus
Wadih Saadeh

'''Wadih Sa'adeh - Wadih Amine STEPHAN -''' (Arabies: وديع سعادة) (gebore 1948) is 'n Libanees-Australiese digter en joernalis.
 
Wadih Sa'adah het reeds as 'n joernalis gewerk in Beiroet, Londen, Parys en Nicosia, voor sy emigrasie na Australië in 1988. Hy het toe begin werk as besturende redakteur by *Annahar*, 'n Libanese koerant wat in Sydney verskyn. 
Hy het 12 digbundels in Arabies gepubliseer, sommige is vertaal in Engels, Duits, Frans, Spaans en ander tale.
 
Hy het deelgeneem aan baie poësiefeeste, in Australië en internasionaal (Kholn, Berlyn, LODEVE...).
 
Wadih Sa'adeh word deur die kritici beskou as 'n kenmerkende stem in die moderne Arabiese poësie.

## Eksterne skakels 
* Wadih Sa'adeh's Poetry https://www.facebook.com/groups/718202924938784/
* Books of Poetry https://www.facebook.com/groups/186944114771279/
* Gedigte vertaal in Frans 
* Vertaalde gedig in Duits 
* Vertaalde gedigte in Spaans
* Instrumentaal geïnspireer deur 'n Wadih Sa'adeh gedig
* Uittreksels uit 'A Secret Sky ", deur Michael Mahadeen http://www.youtube.com/watch?v=rChDxyb8gAc
*https://web.archive.org/web/20170114001927/http://wadihsaadeh.awardspace.us/
*https://www.youtube.com/watch?feature=share&v=rChDxyb8gAc&app=desktop
Viljoen

duimnael|regs|Viljoen-familiewapen.

**Viljoen** is 'n Afrikaanse van van Franse Hugenote-oorsprong en alle Viljoens is nasate van die stamvader **François Vilion**, 'n wamaker, wat in Oktober 1671 aan die Kaap van Goeie Hoop gearriveer het as Hugenootvlugteling. Vir 18 maande is hy in diens van die VOC, waarna hy 'n vryburger word en as wamaker werk. In 1676 tree hy aan die Kaap in die huwelik met **Cornelia Campenaar** van Middelburg, Nederland. Die egpaar vestig hulle as vryburgers op die plaas Idasvallei in die Stellenboschdistrik, wat deur goewerneur Simon van der Stel aan hulle toegeken is as een van ses vryburgerplase in die distrik. Twee van hulle seuns, Henning Viljoen en Johannes Viljoen, het die stamnaam voortgesit in onderskeidelik die Henning-stam en die Johannes-stam van die Viljoens.

Onder die bekende Viljoens is die volgende:

* Ben Viljoen (1869-1917), soldaat (Boere-generaal tydens die Anglo-Boereoorlog), skrywer, boer.
* Christo Viljoen (1937}, ingenieur, akademikus, skrywer van die Viljoen Familieregister en Pienaar Familieregister.
* Constand Viljoen (1933–2020), Hoof van die Suid-Afrikaanse Weermag, oud-politikus.
* Gerrit Viljoen (1926-2009), Rektor van die Randse Afrikaanse Universiteit en kabinetsminister.
* Hardus Viljoen, Suid-Afrikaanse krieketspeler.
* Jan Viljoen (1812-1893), boerepionier, Boerekommandant en grootwildjagter van Marico, Tvl.
* Marais Viljoen (1915-2007), politikus en seremoniële Staatspresident van Suid-Afrika.

## Eksterne skakels 
*
San Antonio

**San Antonio** (uitgespreek /ˌsænænˈtoʊnioʊ/) is die tweede grootste stad in die Amerikaanse deelstaat Texas naas Houston en voor Dallas (en die sewende grootste in die VSA) met 'n bevolking van sowat 1,5 miljoen in 2017 en 'n oppervlakte van 1&nbsp;205,4&nbsp;km². Die stad het sy naam aan 'n Spaanse ekspedisie te danke wat dit in 1691 ter ere van Sint Antonius van Padua, wie se fees op 13 Junie gevier word, San Antonio genoem het. San Antonio se vyf 18de eeuse Spaanse sendingstasies, insluitende *The Alamo and San Antonio Missions National Historical Park*, is in 2015 deur Unesco as wêrelderfenis gelys – tot dusver die enigste in die deelstaat.

Die argitek Sir David Adjaye, OBE, se modernistiese kunssentrum *Ruby City* is deur die *American Institute of Architects (AIA)* aangewys as een van die opspraakwekkendste nuwe geboue van 2019. San Antonio is in 2019 ook ingesluit by die lys van bestemmings vir die *AIA Architectural Adventures*. *Ruby City* is ontwerp volgens 'n idee en visie van die kunsversamelaar Linda Pace (1945−2007).

## Geografie 
[duimnael|links|Die Rooms-Katolieke San Fernando-katedraal is deur setlaars van die [Kanariese Eilande opgerig]]
duimnael|links|*The Alamo*
duimnael|links|*San Antonio River Walk* met *watertaxi*
San Antonio is geleë in die middel van Texas.

## Demografie 
In 2007 was die rasse-samestelling van die stad: 64,3% wit (waarvan 29,3% nie-hispaans wit is), 6,6% swart of Afro-Amerikaans (waarvan 6,3% nie-hispaans is), 0,6% Amerikaanse inboorlinge (waarvan 0,3% nie-hispaans is), 2,0% Asiaties (waarvan 1,9% nie-hispaans is), 0,1% Pasifiese eilanders, 23,9% van ander rasse (waarvan 0,3% nie-hispaans is) en 2,9% van twee of meer rasse (waarvan 0,9% nie-hispaans is). Spaans-Amerikaners of Latyns-Amerikaners van enige ras het 61,0% van die bevolking uitgemaak.

## Verwysings 
## Eksterne skakels 
*   Amptelike Unesco bladsy
Verkennersbeweging

Die **Verkennersbeweging** is kultuur- en vryheidsbewegings in Suid-Afrika wat die belange van die Afrikaner-Boerevolk bevorder. Hulle sien hulself as polities neutraal, maar streef om 'n onafhanklike vaderland waarin die Boervolk vry kan voortleef.

## Ontstaan 
Die Beweging het sy ontstaan gehad op 19 Oktober 1989 in die omgewing van Hekpoort. In 1990 het die Verkenners besluit, onder leiding van Steve Strydom, om die beweging landswyd bekend te stel weens die talle navrae wat hulle ontvang het.
Die Beweging het sy amptelike beslag gekry op 9 Februarie 1991 tydens sy stigtingskongres te Welkom.

## Doelstellings
Die doelstellings van die beweging is daarin geleë, dat:
*die Christelike leefwyse met sy waardes en norme in die gemeenskap bevorder en beskerm sal word;
*Hy hom sal beywer vir die handhawing en uitbouing van die Boerevolk se taal, kultuur, leefwyse, tradisies en identiteit;
*Hy die trots van volkskap by die Boerevolk sal uitbou.
*Hy hom sal beywer vir die behoud van die Boerevolk se regte en erfenis;
*Hy Boerevolksbelange te alle tye en onvoorwaardelik in alles wat reg en billik is, eerste sal stel;
*Hy sal verken en as boodskapper sal uitdra, enige aspek wat die Boerevolk raak en tot sy behoud sal dien;
*Hy, sover dit in sy vermoë is, die Boeregemeenskap tot diens sal wees. 

Die amptelike en enigste taal van die beweging sal Afrikaans wees.

## Grondbeginsel 
Die beweging berus op 'n Christelik volkseie grondslag met erkenning van die oppergesag van die Drie enige God en die gehoorsaamheid aan die Bybel, as die onfeilbare Woord van God, wat vir ons sal dien as enigste norm en rigsnoer.

## Lidmaatskap
Lidmaatskap sal beperk wees tot Boerevolksgenote, wat: 

* Die Verkenners se grondslag en doelstellings hul eie gemaak het en dit ten volle onderskryf; 
* Aan geen volksvreemde organisasie behoort nie en 
* Aan geen Afrikaanse of ander organisasie behoort wat op enige wyse die regte of identiteit van die Boerevolk aantas of vervreem nie   

Die beweging maak voorsiening vir Verkennersposlede en Individuele lede. Inskakeling kan soos volg geskied: 

### Poslede 
'n Kandidaat se naam word aan die Pos voorgelê vir keuring. Inskakeling geskied dan by wyse van 'n instellingsformulier waartydens die Verkennersbelofte afgelê word.

### Individuele lede 
'n Lid kan hierdie tipe van lidmaatskap verkry, indien daar; 
* Geen pos in 'n voornemende lid se omgewing is nie; 
* Daar nie die moontlikheid bestaan dat die voornemende lid 'n pos op die been kan bring nie; 
* 'n lid nie meer sy posverpligtinge weens grondige en aanvaarbare redes kan nakom nie; 
* As 'n pos ontbind en daar lede is wat nie hulle lidmaatskap wil prysgee nie. 
 
## Eksterne skakel 
* Die Verkennersbeweging se tuisblad
Nieu-Delhi

**Nieu-Delhi** (Engels: *New Delhi*, Hindi: नई दिल्ली, *Naī Dillī*) is die hoofstad van Indië en is geleë in die Nasionale Hoofstadgebied in die noorde van die land aan die Yamunarivier. Nieu-Delhi het in 2012 'n bevolking van 249&nbsp;998 gehad en het 'n oppervlakte van 42,7&nbsp;km². Nieu-Delhi is op 15 Desember 1911 gestig as hoofstad van Brits-Indië en dien sedert 15 Augustus 1947 die hoofstad van die onafhanklike Indië. In dié stad is al drie takke van die Indiese regering gesetel.

duimnael|links|'n Regeringsgebou in Nieu-Delhi
links|duimnael|'n Terminaalgebou in Indira Gandhi-lughawe
[duimnael|links|Die [Feroz Shah Kotla-stadion is in 1883 opgerig en is ná Kolkata se Eden Gardens Indië se naasoudste krieketveld]]
Nieu-Delhi is in 1911 deur George V tydens sy besoek aan Delhi gestig. Dit is deur die Britse argitekte Sir Edwin Lutyens en Sir Herbert Baker ontwerp. Die nuwe hoofstad is op 13 Februarie 1931 deur die adjunkkoning Lord Irwin ingewy.

Alhoewel beide *Delhi* en *Nieu-Delhi* uitruilbaar gebruik word om na die Nasionale Hoofstadgebied van Delhi (NCT) te verwys, is dit twee afsonderlike entiteite, en Nieu-Delhi vorm 'n klein deel van Delhi. Die nasionale hoofstadstreek is 'n veel groter entiteit wat die hele NCT saam met aangrensende distrikte in buurstate beslaan.

## Lugvervoer 
Nieu-Delhi beskik met die Indira Gandhi-lughawe oor 'n groot internasionale lughawe van hoogstaande gehalte. Die lughawe het saam met ander internasionale lughawens, die spesiale "2021 COVID-19 Airport Excellence"-toekenning ontvang vir die behoorlike toepassing van Covid-19-riglyne, insluitend die gebruik van gesigmaskers, handreiniger, sosiale afstand, higiëneprosedures by sekuriteit, sosiale afstand by sekuriteit/immigrasie, terminaalnetheid en skoon badkamers. 

## Sport 
Nieu-Delhi beskik met die Feroz Shah Kotla-stadion oor 'n belangrike toetskrieketstadion. Beide die Indiese nasionale krieketspan en die Indiese nasionale vrouekrieketspan speel van hulle tuiswedstryde in die stad. Nieu-Delhi het onder andere wedstryde tydens die Vrouekrieketwêreldbeker 1997, die krieketwêreldbekertoernooie in 1987, 1996, 2011 en 2023, asook die T20I-wêreldbeker 2016 en die gelyktydige T20I-vrouewêreldbeker 2016, gehuisves.

## Verwysings 
## Eksterne skakels 
*  
*   Amptelike webwerf
*
Algiers

**Algiers** (Arabies: مدينة الجزائر, Berbers: دزاير, Frans: *Alger*) is die hoofstad en grootste stad van Algerië, 'n land in Noord-Afrika. Die stad beslaan 'n oppervlakte van 212,63&nbsp;km² en het 'n bevolking van 2&nbsp;195&nbsp;051 in 2008 gehad. Dit lê in die noorde van die land, langs die kus van die Middellandse See.

Die stad het 'n seehawe en 'n belangrike tekstiel- en leerindustrie. Daarnaas is dit veral 'n universiteitstad. Algiers bestaan uit twee dele: 'n moderne deel, wat aan die seekus gebou is, en die ou stad teen die steil heuwels.

Algiers is in 944 deur Buluggin ibn Ziri gestig. Hy was die seun van die stigter van die Ziriden-dinastie.

## Etimologie 
[duimnael|links|[Nasa-Satellietbeeld van Algiers]]
Die stadnaam is afgelei van Frans en Katalaans *Alger*, vanaf die Arabiese naam *al-Jazāʾir* (الجزائر), "die eilande". Dié naam verwys na die vier voormalige eilande wat voor die kus geleë was, voordat hulle in 1525 deel van die vasteland geword het. *Al-Jazāʾir* is op sy beurt afgelei van die stad se ouer naam *Jazaʾir Banī Mazghanna* (جزائر بني مزغانة), "die eilande van die seuns van Mazghana", gebruik deur vroeë Middeleeuse geograwe soos al-Idrisi en Yaqut al-Hamawi.

Die Antieke Grieke het na die stad verwys as *Ikósion* (Ἰκόσιον), wat onder Romeinse heerskappy as *Icosium* bekend was. Volgens die Grieke is dié naam afgelei van hul woord vir "twintig" (εἴκοσι, *eíkosi*), omdat die stad glo deur 20 metgeselle van Hercules gestig is, terwyl hy in die Atlasgebergte sy take verrig het.

Algiers staan ook bekend as *el-Behdja* (البهجة, "Die vreugdevolle") of "Algiers die witte" (*Alger la Blanche*) weens sy witgekalkte geboue, wat vanaf die meer opstyg.

## Verwysings 
## Eksterne skakels 
*  
*
Napoleontiese Oorloë

Die **Napoleontiese Oorloë** was 'n reeks konflikte wat Napoleon Bonaparte se Franse Ryk en verskillende Europese geallieerde en strydende koalisies tussen 1803 en 1815 ingesluit het. Die oorloë was 'n vervolg van dié wat deur die Franse Rewolusie van 1789 aangehits is en het tydens 'n deel van die Eerste Franse Republiek en die hele bestaan van die Eerste Franse Keiserryk plaasgevind. Die reeks konflikte het 'n omwenteling teweeggebring in die Europese weermagte en het op 'n ongekende skaal plaasgevind, hoofsaaklik as gevolg van die toepassing van diensplig in Frankryk. Franse mag het vinnig toegeneem en die meeste dele van Europa ingeneem, maar het skielik ineengestort na Frankryk se rampspoedige inval van Rusland in 1812. Napoleon se ryk het uiteindelik 'n algehele militêre nederlaag gely, wat gelei het tot die herstelling van die Franse Bourbon-monargie. Die oorloë het die ontbinding van die Heilige Romeinse Ryk ingelui, terwyl die Spaanse Ryk ook begin ontrafel het: die Franse besetting van Spanje het die Spaanse houvas op sy kolonies verswak, wat die weg gebaan het vir nasionalistiese revolusies in Latyns-Amerika. Ná die Napoleontiese Oorloë sou die Britse Ryk vir die volgende eeu die plek van voorste wêreldmag inneem.

duimnael|links|Die Eerste Franse Ryk onder Napoleon Bonaparte in sy grootste uitbreiding in 1812.
Daar is geen konsensus oor die presiese einddatum van die Franse Rewolusionêre Oorlog en die begindatum van die Napoleontiese Oorloë nie. Een moontlike datum is 9 November 1799, toe Bonaparte die mag in Frankryk deur middel van 'n staatsgreep verkry het. 'n Ander moontlik datum is 18 Mei 1803, toe 'n hernieude oorlogsverklaring tussen Brittanje en Frankryk die enigste tydperk van vrede in Europa tussen 1792 en 1814 beëindig het. 'n Derde moontlike datum is 2 Desember 1804: die dag wat Bonaparte homself as Keiser van Frankryk gekroon het.

Die Napoleontiese Oorloë is op 18 Junie 1815 ná Napoleon se finale nederlaag by Waterloo en die Tweede Verdrag van Parys beëindig.

## Verwysings
Hermosillo

duimnael|links|Die Regeringspaleis van Sonora.
duimnael|links|Regeringsgebou van die deelstaat Sonora.
duimnael|links|Die katedraal van Hermosillo.
**Hermosillo** (Spaans: [eɾmoˈsiʎo], voorheen *Santísima Trinidad del Pitic* en *Presidio del Pitic*) is die hoofstad en grootste stad van die noordwestelike Meksikaanse deelstaat Sonora en is op 18 Mei 1700 deur Spanjaarde onder die conquistador Juan Bautista Escalante gestig. Die stad het 'n bevolking van 715&nbsp;061 en van 784&nbsp;322 in die metropolitaanse gebied in 2010 gehad en het 'n oppervlakte van 14&nbsp;880,2&nbsp;km².

Hermosillo is geleë net oostelik van die Golf van Kalifornië, suidwes van Ciudad Juárez en suidoos van Mexicali. Die grens tot die Verenigde State is 270&nbsp;kilometer in die noorde geleë.

In 1828 is die stad ná die generaal en vegter vir onafhanklikheid José María González de Hermosillo vernoem. Tydens die Meksikaanse Rewolusie het Hermosillo vir 'n paar maande as hoofstad van Meksiko en setel van die kabinet van Venustiano Carranza gedien.

Sedert die stigting van die NAFTA saam met Kanada en die VSA op 1 Januarie 1994 het die stad 'n ekonomiese groei ervaar, veral deur Amerikaanse en Meksikaanse maatskappye.

## Eksterne skakels 
* Amptelike webwerf
Krakowse Hoogaltaar

duimnael|regs|Die Krakowse Hoogaltaar se feesdagkant
Die **Krakowse Hoogaltaar** in die Krakowse Mariakerk is 'n pentaptigon, 'n wandelaltaar met 'n sentrale hoofaltaar, twee vaste buite- en twee beweeglike binnevleuels. Die altaar is van skulpture voorsien, sy vleuels met reliëfs versier. Die houtsnywerk is gedeeltelik ingekleur, gedeeltelik verguld. Die altaar is aan die verheerliking van Maria gewy. Die vleuelaltaar met sy twee vertoonvleuels is die eerste werk wat deur kunshistorici met sekerheid aan die befaamde Laat-Gotiese beeldhouer Veit Stoß toegeskryf kan word en as een van sy hoofwerke beskou word.

## Eksterne skakels
Masurië

duimnael|regs|'n Poolse kaart van Masurië (ligroos)
**Masurië** (Pools: *Mazury*) is 'n gewes in die voormalige provinsie Oos-Pruise wat tans deel uitmaak van die Noord-Poolse woiwodskap Ermland-Masurië. Sy grense is nie presies afgebaken nie; die gebied vorm rofweg 'n seshoek tussen Ełk (Duits: Lyck), Pisz (Johannisburg / Johannisburger Heide), Mrągowo (Sensburg), Kętrzyn (Rastenburg), Węgorzewo (Angerburg), Olecko (Treuburg) met Giżycko (Lötzen) en Mikołajki (Nikolaiken) by die Masuriese Mereplato.

Die naam is afgelei van die oorspronklike bewoners, die Masowiërs. Sedert Oos-Pruise in 1945 tussen Pole en Rusland opgedeel is, vorm Masurië die grootste meerlandskap in Pole.
Cercle Brugge

**Cercle Brugge** is 'n Belgiese sokkerklub in die stad Brugge.

Cercle brugge is in 1899 gestig as *Cercle Sportif Brugeois*. Die klub is herdoop na *Royal Cercle Sportif Brugeois* in 1924, na *Koninklijke Sportvereniging Cercle Brugge* in 1968 en *Cercle Brugge Koninklijke Sportvereniging* in 1997. Die klub het sy grootste prestasies behaal toe hulle die kampioenskap van België in 1910/11, 1926/27, 1929/30  en die beker van België in 1913, 1986, 1996 gewen het.

*Cercle Brugge* ding sterk mee teen die ander klub in Brugge: Club Brugge. Die Brugse derby word tussen ''De ploeg van 't stad* (met ondersteuner uit Brugge) en *De Club* (met ondersteuners van buite Brugge, die *boere'') uitgespook.

## Erelys 
**Belgisch landskampioenskap** (3)
: 1910/11, 1926/27, 1929/30
**Beker van België** (3)
: 1913, 1986, 1996

## Eksterne skakel 
* Amptelike klubwerf
Chula Vista

**Chula Vista** (uitgespreek /ˌtʃuːlə ˈvɪstə/) is 'n stad in die suide van die Amerikaanse deelstaat van Kalifornië, tussen die stad van San Diego en Meksiko. Die stad het 'n bevolking van sowat 210&nbsp;000 in 2005 gehad.

## Demografie 
In 2000 het die stad 'n bevolking van 173&nbsp;556 gehad: 55,18% wit, 4,62% swart of Afro-Amerikaans, 0,78% Amerikaanse inboorlinge, 10,98% Asiaties, 0,58% Pasifiese eilanders, 22,13% van ander rasse en 5,85% van twee of meer rasse. Spaans-Amerikaners of Latyns-Amerikaners van enige ras het 49,59% van die bevolking uitgemaak.
Mainau

duimnael|links|Mainau (2010)
Die eiland **Mainau** is met 'n oppervlakte van 45 hektaar die derde grootste eiland in die Bodenmeer. Die eiland, wat uit molassekalkrotse gevorm is, is in die noordwestelike gedeelte van die Bodenmeer, die *Überlinger See*, geleë. 'n Brug verbind die suidoewer van die *Überlinger See* met die eiland, wat daarnaas ook oor 'n pier beskik. Die grootste stede in die omgewing is Konstanz, Meersburg en Überlingen.

Die eiland maak in administratiewe opsig deel uit van Konstanz se stadsdeel Litzelstetten-Mainau, maar is in besit van die Bernadottes, 'n adellike familie van Sweedse afkoms. Lennart Bernadotte, graaf van Wisborg (1909-2004) het Mainau tot 'n botaniese tuin en gewilde toeristetrekpleister omgeskep. Die eiland is daarnaas langs die sogenaamde Opper-Swabiese Barokroete (Duits: *Oberschwäbische Barockstraße*) geleë.